 ilinka 1985-ta ayuu taliskii Nabadda Qaranku ii diray safar shaqo oo aad u qalaf san inaan ku aado Itoobiya, si aan Dad qiime u lahaa taliskii xabashida ciidda ugu daro, ma ahayn markii ugu horaysay ee la ii diro Itoobiya dhawr jeer ayaan magac dul saar ah ku tagay laakiin markan waa ka duwanaa oo saraakiil Soomaaliyeed oo dalka ka baxsaday ayaa Xabashi lasoo saftay dagaalkii ay nagula jirtay , hadaba si aan Adis-Ababa u tago waa inaan marka hore tago Laagos ,Nayjeeriya kadibna aan u dhoofo Hangaariya oo ah halka aan Dhul xabashi ka aadi doono, 4M Funduq la yiraahdo oo ku yaalla Budabest ayaan u hoyday , subaxdii hore ayaa waxaa la igala soo hadlay soo dhawaynta waxayna ii sheegtay adeegto joogtay Soo dhawaynta inuu idoonayo nin la yiraahdo Ibnu Idlib , shaki wayn ayaa i galay , waxaan u diyaar garoobay inuu dhici karo fal danbiyeed la igu khaarajin karo, xaashi yar ayaan ku qoray Telifoonka Taliyahagayga Xamar jira xafiiskiisa waxaana saara sariirta dusheeda , si haddii la ii khaarajiyo ay ciidanka nabad galyada Hangari ugu yaraan ula xariiraan Xafiiskaas kadibna warka geeridayda u gaaro dhulkaan u dhaartay inaan u dhinto . 